Të ftuar njëkohësisht në dy televizone për çështje të ndryshme të aktualitetit politik në vend.
Bëhet fjalë për çiftin bashkëshortor Ilir Meta dhe Monika Kryemadhi.
Kryemadhi dha një deklaratë të fortë, teksa tha se vajza e tyre 13 vjeçare është kërcënuar nga grupe kriminale.
"Vajzën e vogël, e kam dërguar në shkollë jashtë me konvikt e izoluar, sepse nuk dua që ajo të rrezikojë, sepse duhet të garantoja jetën e vajzës. Unë jam kërcënuar në rrjetet sociale, e jo vetëm", tha ajo.
Ndërkohë, lidhur me këtë deklaratë u pyet live edhe bashkëshorti i saj, njëkohësisht Presidenti i republikës Ilir Meta.
Ai pohoi se nuk kishte dijeni se për çfarë kërcënimi e ka pasur fjalën Kryemadhi.
Sipas tij, kjo e fundit ka koncepte të ndryshme lidhur me kërcënimet.
Nuk vonoi shumë dhe erdhi edhe përgjigja e kryetares së LSI-së Monika Kryemadhi.
Sipas saj "Meta di vetëm të firmosë dekretet".
Më tej pohoi se në fakt ata e kanë diskutuar por Presidenti mesa duket ka preferuar mos shprehet për këtë cështje mediatikisht.
"I kam thënë. Nëse do ishte më i vërtetë, do ishte më i pëlqyer në publik", shtoi Monika Kryemadhi.
Erjona Keta
18.01.2019